钦定古今图书集成/明伦汇编/官常典/第106卷 > 《既醉八章》
## 钦定古今图书集成/明伦汇编/官常典/第106卷 > 《既醉八章》

〈朱注〉此父兄所以“答《行苇》”之诗。

既醉以酒，既饱以德。君子万年，介尔景福。〈赋也〉
既醉以酒，尔殽既将。君子万年，介尔昭明。〈赋也〉
昭明有融，高朗令终。令终有俶，公尸嘉告。〈赋也〉
其告维何？“笾豆静嘉。”朋友攸摄，摄以威仪。〈赋也〉
威仪孔时，君子有孝子。“孝子不匮，永锡尔类。”〈赋也〉
其类维何？室家之壸。君子万年，永锡祚引。〈赋也〉
《其引》维何？“天被尔禄。君子万年，景命有仆。”〈赋也〉
其仆维何？釐尔女士。釐尔女士，从以孙子。〈赋也〉